**ПРОТОКОЛ № 36**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 09.11.2021 г.**

/чрез видеоконферентна връзка/

Присъстват: Стефан Петров, Пламен Найденов, Евгени Иванов, Ангелина Митова, Галя Гугушева, Евгений Трифонов, Димитър Стефанов, Лъчезар Лазаров, Наталия Василева и Марио Василев

Отсъстват: Огнян Дамянов и Светлана Бошнакова

На заседанието присъстват: Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 12 – т. 22

РАЗНИ

1. Обсъждане изготвянето на единни формуляри за атестиране с прокурори от Апелативна специализирана прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ОТЛАГА т.1 за следващо заседание на Комисията.

2. Молба от Петя Петрова Кралева – заместник на административния ръководител – заместник окръжен прокурор на Окръжна прокуратура - Бургас за назначаване, на основание чл. 193, ал. 6 от ЗСВ, на длъжност „прокурор" в Апелативната прокуратура - Бургас. *(вх. № ВСС-15022/22.07.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 160 и чл. 193, ал. 6 от ЗСВ (ДВ, бр. 28/08.04.2016 г.), във връзка с § 72, ал. 1 от ПЗР към ЗИД на ЗСВ (ДВ, бр. 11/07.02.2020 г.), **ДА ПОВИШИ** Петя Петрова Кралева – заместник на административния ръководител – заместник-окръжен прокурор на Окръжна прокуратура - Бургас, на длъжност „прокурор" в Апелативна прокуратура - Бургас, с ранг „прокурор във ВКП и ВАП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

*Мотиви: С оглед влязлото в сила решение по чл. 193, ал. 3 от ЗСВ за назначаване на класирания кандидат за Апелативна прокуратура - Бургас, встъпването му в длъжност, както и налични освободени длъжности „прокурор" в органа, попадащи в обхвата на приложението на разпоредбата на чл. 193, ал. 6 от ЗСВ, с решения по протокол № 27/21.07.2021г. и протокол № 31/15.09.2021г., Прокурорската колегия на Висшия съдебен съвет (Колегията) назначи следващите по реда на класирането кандидати, отговарящи на условията - Елгина Янчева Чалъмова и Красимира Георгиева Кателиева.*

*Към настоящия момент в Апелативна прокуратура - Бургас е налице нова длъжност „прокурор", попадаща в срока на чл. 193, ал. 6 от ЗСВ по посочения конкурс (до 31.12.2021г., включително), освободена от Емил Златев Христов, на основание чл. 165, ал. 1, т. 1 от ЗСВ, считано от 01.11.2021 г.*

*С оглед на горното е налице основание за пристъпване към назначаване по реда на чл. 193, ал. 6 от ЗСВ на следващия по реда на класирането кандидат за Апелативна прокуратура - Бургас, отговарящ на условията разписани в чл. 43, ал. 6 от Наредба № 1 от 09.02.2017 г.*

*От служебно извършената проверка, Комисията установи, че следващият кандидат за Апелативна прокуратура - Бургас – Петя Петрова Кралева – заместник на административния ръководител – заместник-окръжен прокурор на Окръжна прокуратура - Бургас, отговаря на изискванията за повишаването ѝ в длъжност по реда на чл. 193, ал. 6 от ЗСВ, за което същата е депозирала и молба с вх. № ВСС-15022/02.11.2021 г.*

*По отношение на прокурор Кралева е налице изготвено становище от Комисия по професионална етика към Прокурорската колегия на Висшия съдебен съвет, в което обобщеният извод е, че притежава в пълнота необходимите нравствени качества за заемане на длъжността „прокурор" в Апелативна прокуратура - Бургас, получила е крайна оценка в конкурсната процедура - 5,63 и отговаря в цялост на изискванията на чл. 43, ал. 6 от Наредба № 1 от 09.02.2017 г.*

*С оглед изложеното, Комисията предлага Петя Петрова Кралева – заместник на административния ръководител – заместник-окръжен прокурор на Окръжна прокуратура - Бургас да бъде повишена по реда на чл. 193, ал. 6 от ЗСВ на наличната освободена длъжност „прокурор" в Апелативна прокуратура - Бургас.*

2.2. Внасяпредложението в заседанието на Прокурорската колегия на Висшия съдебен съвет, насрочено на 09.11.2021 г., за разглеждане и произнасяне.

3. Молба от Радослав Николаев Косев – прокурор в Окръжна прокуратура – Велико Търново за назначаване, на основание чл. 193, ал. 6 от ЗСВ, на длъжност „прокурор" в Апелативната прокуратура – Велико Търново. *(вх. № ВСС-15022/22.07.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСТАВИ БЕЗ УВАЖЕНИЕ молбата от Радослав Николаев Косев – прокурор в Окръжна прокуратура – Велико Търново за назначаване, на основание чл. 193, ал. 6 от ЗСВ, на длъжност „прокурор" в Апелативната прокуратура – Велико Търново, поради липса на освободена длъжност.

*Мотиви: С решение по протокол №11/31.03.2021 г. Прокурорската колегия на Висшия съдебен съвет (Колегията) повиши по реда на чл. 193, ал. 3 от ЗСВ класираните кандидати в конкурса за повишаване в длъжност „прокурор" в апелативните прокуратури. Съгласно разпоредбата на чл. 193, ал. 7 от Закона за съдебната власт, от тази дата започна да тече деветмесечният срок за приложение на разпоредбата на чл. 193, ал. 6 от ЗСВ по този конкурс, като същият изтича на 31.12.2021 г.*

*С оглед липсата на освободени длъжности „прокурор“ в Апелативна прокуратура – Велико Търново, попадащи в обхвата на § 2 на ДР към Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт (Наредбата), Колегията до момента не е пристъпила към приложението на разпоредбата на чл. 193, ал. 6 от ЗСВ за органа и назначаване на следващия по реда на класирането кандидат.*

*Комисията по атестирането и конкурсите към Прокурорската колегия на Висшия съдебен съвет (Комисията) е сезирана с молба вх. № ВСС-15067/03.11.2021 г. от Радослав Николаев Косев – прокурор в Окръжна прокуратура – Велико Търново за назначаване, на основание чл. 193, ал. 6 от ЗСВ, на длъжност „прокурор" в Апелативната прокуратура – Велико Търново.*

*Въпреки, че прокурор Косев се явява следващ по реда на класирането кандидат с крайна оценка много добър „5,58" от конкурсната процедура, видно от актуалната щатна численост на Апелативна прокуратура – Велико Търново, към настоящия момент не е налице освободена длъжност „прокурор", която да послужи за назначаването му. Към настоящия момент в органа е налице 1 (една) свободна длъжност „прокурор", разкрита с решение на Пленума на Висшия съдебен съвет по протокол № 21/28.10.2021г. Съобразно изискването на чл. 43, ал. 7 от Наредбата, разпоредбата на чл. 193, ал. 6 от ЗСВ е неприложима по отношение на тази новоразкрита длъжност. При наличие на овакантена длъжност в органа в 9-месечния срок на приложение на разпоредбата на чл. 193, ал. 6 от ЗСВ, в конкретния случай до 31.12.2021 г., включително Колегията ще пристъпи към назначаване на следващия по реда на класирането кандидат.*

*Предвид гореизложеното Комисията, счита че липсва основание молбата на Радослав Николаев Косев - Окръжна прокуратура – Велико Търново да бъде уважена.*

3.2. Внасяпредложението в заседанието на Прокурорската колегия на Висшия съдебен съвет, насрочено на 09.11.2021 г., за разглеждане и произнасяне.

ЕДИННИ ФОРМУЛЯРИ

4. Извънредно атестиране на Георги Божидаров Зарев - следовател във Военно-окръжна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1.ПРИЕМА ИЗЦЯЛО предложението на Постоянната атестационна комисия при Военно-апелативна прокуратура, за комплексна оценка на Георги Божидаров Зарев - следовател във Военно-окръжна прокуратура - София.

4.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Георги Божидаров Зарев - следовател във Военно-окръжна прокуратура - София.

4.3. Предоставя, на основание чл. 205, ал. 1 от ЗСВ, на Георги Божидаров Зарев - следовател във Военно-окръжна прокуратура - София, резултатите от атестирането за запознаване.

*/След проведено гласуване с вдигане на ръка, решението е взето с 10 гласа „за“ и „0“ против/*

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

5. Предложение от административния ръководител на Районна прокуратура - Ловеч за повишаване на Красимир Радев Йоловски - прокурор в Районна прокуратура - Ловеч, с ранг „прокурор в АП“, на място в по-горен ранг „прокурор във ВКП и ВАП“. *(вх.№ ВСС-14754/26.10.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Красимир Радев Йоловски - прокурор в Районна прокуратура - Ловеч, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

5.2. ВНАСЯ предложението в заседанието на Прокурорската колегия на ВСС, насрочено за 10.11.2021 г., за разглеждане и произнасяне.

ПРЕДЛОЖЕНИЕ ЗА ПРИДОБИВАНЕ СТАТУТ НА НЕСМЕНЯЕМОСТ

6. Предложение от административния ръководител на Районна прокуратура - Хасково за придобиване статут на несменяемост на Таня Георгиева Александрова - прокурор в Районна прокуратура - Хасково. *(вх.№ ВСС-14750/26.10.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ОТКРИВА,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Таня Георгиева Александрова - прокурор в Районна прокуратура – Хасково, за периода 16.08.2016 г. – 16.08.2021 г.

6.2. ВЪЗЛАГА на постоянната атестационна комисия при Апелативна прокуратура – Пловдив, на основание 204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

ПРЕДЛОЖЕНИЯ ЗА ПРЕДВАРИТЕЛНО АТЕСТИРАНЕ

7. Предложение от административния ръководител на Районна прокуратура - Варна за предварително атестиране на Пресиян Георгиев Георгиев - прокурор в Районна прокуратура - Варна. *(вх.№ ВСС-14745/26.10.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ОТКРИВА, на основание чл. 196, ал. 1, т. 1 от ЗСВ, процедура за предварително атестиране на Пресиян Георгиев Георгиев - прокурор в Районна прокуратура – Варна, за периода 01.11.2018 г. – 01.11.2021 г.

7.2. ВЪЗЛАГА на постоянната атестационна комисия при Апелативна прокуратура – Варна, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

8. Предложение от административния ръководител на Районна прокуратура - Варна за предварително атестиране на Маргарита Владимирова Калоянова - прокурор в Районна прокуратура - Варна. *(вх.№ ВСС-14746/26.10.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ОТКРИВА, на основание чл. 196, ал. 1, т. 1 от ЗСВ, процедура за предварително атестиране на Маргарита Владимирова Калоянова - прокурор в Районна прокуратура – Варна, за периода 05.11.2018 г. – 05.11.2021 г.

8.2. ВЪЗЛАГА на постоянната атестационна комисия при Апелативна прокуратура – Варна, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

9. Предложение от административния ръководител на Районна прокуратура - Варна за предварително атестиране на Станислава Димитрова Бакалова - прокурор в Районна прокуратура - Варна. *(вх.№ ВСС-14749/26.10.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ОТКРИВА, на основание чл. 196, ал. 1, т. 1 от ЗСВ, процедура за предварително атестиране на Станислава Димитрова Бакалова - прокурор в Районна прокуратура – Варна, за периода 05.11.2018 г. – 05.11.2021 г.

9.2. ВЪЗЛАГА на постоянната атестационна комисия при Апелативна прокуратура – Варна, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и направи предложение за комплексна оценка.

РАЗПРЕДЕЛЯНЕ НА ПРЕПИСКИ

10. Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП-ВЕЛИКО ТЪРНОВО | **Любомира Димитрова Минкова** | прокурор | Г. Гугушева |
| **2** | СлО в СП | **Анелия Георгиева Тодорова** | следовател | Л. Лазаров |
| **3** | АСП | **Биляна Емилова Дукова** | прокурор | Д. Стефанов |
| **4** | РП-СМОЛЯН | **Славка Бисерова Гемишева** | прокурор | Евг. Трифонов |
| **5** | РП-ПЛОВДИВ | **Васил Николов Янев** | прокурор | М. Василев |

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

11. Периодично атестиране на Виолета Петрова Танаицова - прокурор в Софийска районна прокуратура. *(вх. № ВСС-9684/23.09.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Виолета Петрова Танаицова - прокурор в Софийска районна прокуратура.

11.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Виолета Петрова Танаицова - прокурор в Софийска районна прокуратура.

11.3. ВНАСЯ предложението в заседание на Прокурорската колегия на ВСС, насрочено за 10.11.2021 г., за разглеждане и произнасяне.

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

12. Извънредно атестиране на Вихър Викторов Михайлов - следовател във Военно-окръжна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1.ПРИЕМА ИЗЦЯЛО предложението на Постоянната атестационна комисия при Военно-апелативна прокуратура, за комплексна оценка на Вихър Викторов Михайлов - следовател във Военно-окръжна прокуратура - София.

12.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Вихър Викторов Михайлов - следовател във Военно-окръжна прокуратура - София.

12.3. Предоставя, на основание чл. 205, ал. 1 от ЗСВ, на Вихър Викторов Михайлов - следовател във Военно-окръжна прокуратура - София, резултатите от атестирането за запознаване.

*/След проведено гласуване с вдигане на ръка, решението е взето с 10 гласа „за“ и „0“ против/*

13. Придобиване статут на несменяемост на Катя Георгиева Стаменова - Христова - прокурор в Районна прокуратура - Сливен. *(вх.№ ВСС-11286/20.07.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - Бургас оценки по общите и специфични критерии за атестиране на Катя Георгиева Стаменова-Христова - прокурор в Районна прокуратура - Сливен.

*Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В част IV, т. 1 „Правни познания и умения за прилагането им" следва да бъде поставена максимална оценка – „5“, тъй като не са налице основания за нейното намаляване. Видно от изготвения от ПАК към АП-Бургас Единен формуляр за атестиране по критерия е поставена оценка „4,5“. Съгласно разпоредбата на чл. 57, ал. 3 от Наредба № 3 от 23.02.2017 г. общите, специфичните и допълнителните критерии за атестиране се оценяват по петобалната скала за оценяване в цяло число.*

*В Част IV, т. 2 „Умение за анализ на правнорелевантните факти" поставената оценка „5" следва да се намали с 1 (една) единица. При извършване на своята преценка ПАК не се е съобразила с конкретно посочени показатели, които касаят качеството на постановените актове, формирането на изводите на атестирания прокурор и тяхната мотивираност. В тази част КАК счита, че не са налице основания за поставяне на максимална оценка, предвид основанията, поради които изготвени от прокурор Стаменова постановления са отменени от контролиращите инстанции.*

*Не са посочени и анализирани основанията за отмяна на актовете, които биха дали възможност да бъде направена преценка за първия показател по този качествен критерий. След запознаване с приложените към атестационната преписка актове по преписки и наказателни производства (постановления за отказ, за спиране или за прекратяване на наказателните производства), както и с причините за отмяната по реда на инстанционния и съдебен контрол Комисията констатира следното:*

*Преобладаваща част от постановленията за отказ да се образува наказателно производство са отменени по реда на инстанционния контрол, поради непълнота на проверката и неизяснена фактическа обстановка, което е довело до необосновани правни изводи и незаконосъобразност на постановения акт при пр. пр. № № 852/2017г., 3967/2018г., 2595/2019г., 550/2020г. и 1753/2020г. по описа на РП-Сливен.*

*Аналогично е положението при постановления по наказателни производства – актовете са отменени поради непълнота на разследването и неизяснена фактическа обстановка при пр. пр. № № 3423/2016г., 407/2018г., 625/2019г., 1150/2020г., 2198/2018г., 660/2021г. по описа на РП-Сливен. А поради необоснованост на правните изводи, липса на анализ на данните и доказателствата и недостатъчна мотивираност при пр. пр. № № 3626/2016г., 609/2018г., 1150/2020г. и 1305/2019г. по описа на РП-Сливен.*

*Изброените по-горе произнасяния на прокурор Стаменова, сочат на известна непрецизност при изготвянето на актовете по отношение на тяхната обоснованост и мотивираност, свързано с критерия „Умение за анализ на правно-релевантните факти". Касае се за повтарящи се пропуски и процесуални нарушения, рефлектиращи върху обосноваността на постановените актове, по които магистратът не е обосновал в достатъчна степен разбираемо и мотивирано същите.*

*Поради това КАК счита, че оценката по този критерий следва да бъде „4".*

*В Част V, т. 4 „Брой необжалвани прокурорски актове…", следва да бъде определена оценка „4“, вместо предложената от ПАК „4,5“. Този отделно въведен от закона критерий има предимно количествени и статистически измерения. Видно от данните в Част III на ЕФА за периода на атестиране са налице 14 отменени акта по наказателни производства, които представляват 35% от обжалваните и 2,9% от общия брой постановени актове от този вид. Налице са и 8 бр. отменени акта по преписки или 21% от обжалваните и 0,7% от общия брой актове от този вид.*

*Оценките по останалите общи и специфични критерии, определени от ПАК при АП - Бургас, следва да бъдат потвърдени.*

*С оглед изложеното, Комисията по атестирането и конкурсите определя комплексна оценка „Много добра" – 4,61 на Катя Георгиева Стаменова-Христова - прокурор в Районна прокуратура-Сливен.*

13.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Катя Георгиева Стаменова - Христова - прокурор в Районна прокуратура - Сливен.

13.3. Предоставя, на основание чл. 205, ал. 1 от ЗСВ, на Катя Георгиева Стаменова - Христова - прокурор в Районна прокуратура - Сливен, резултатите от атестирането за запознаване.

*/След проведено гласуване с вдигане на ръка, решението е взето с 10 гласа „за“ и „0“ против/*

14. Придобиване статут на несменяемост на Лидия Антоанова Георгиева - прокурор в Районна прокуратура - Бургас. *(вх.№ ВСС-6758/14.05.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Бургас, за комплексна оценка на Лидия Антоанова Георгиева - прокурор в Районна прокуратура - Бургас.

14.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Лидия Антоанова Георгиева - прокурор в Районна прокуратура - Бургас.

14.3. Предоставя, на основание чл. 205, ал. 1 от ЗСВ, на Лидия Антоанова Георгиева - прокурор в Районна прокуратура - Бургас, резултатите от атестирането за запознаване.

*/След проведено гласуване с вдигане на ръка, решението е взето с 10 гласа „за“ и „0“ против/*

15. Извънредно атестиране на Явор Георгиев Бояджиев - следовател във Военно-окръжна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1.ПРИЕМА ИЗЦЯЛО предложението на Постоянната атестационна комисия при Военно-апелативна прокуратура, за комплексна оценка на Явор Георгиев Бояджиев - следовател във Военно-окръжна прокуратура - София.

15.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Явор Георгиев Бояджиев - следовател във Военно-окръжна прокуратура - София.

15.3. Предоставя, на основание чл. 205, ал. 1 от ЗСВ, на Явор Георгиев Бояджиев - следовател във Военно-окръжна прокуратура - София, резултатите от атестирането за запознаване.

*/След проведено гласуване с вдигане на ръка, решението е взето с 10 гласа „за“ и „0“ против/*

РАЗНИ

16. Откриване на процедура за избор на административен ръководител - районен прокурор на Районна прокуратура - Ботевград.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ НА ВСС, ДА ОТКРИЕ, на основание чл. 167, ал. 2, във връзка с чл. 194а, ал. 1 от Закона за съдебната власт, процедура за избор на административен ръководител - районен прокурор на Районна прокуратура – Ботевград – свободна длъжност.

16.2. В едномесечен срок от датата на обнародване на свободната длъжност в „Държавен вестник“ предложения за назначаване на административен ръководител на съответния орган на съдебната власт могат да се подават в администрацията на Висшия съдебен съвет, по електронен път с квалифициран електронен подпис на официалния имейл адрес – [vss@vss.justice.bg](mailto:vss@vss.justice.bg) или чрез лицензиран пощенски оператор на официалния адрес на Висшия съдебен съвет – гр. София, ул. Екзарх Йосиф № 12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право“; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

16.3. Решението да се обнародва в „Държавен вестник“ и да се публикува на Интернет страницата на Висшия съдебен съвет.

16.4. ВНАСЯ предложението в заседанието на Прокурорската колегия на ВСС, насрочено за 10.11.2021 г., за разглеждане и произнасяне.

17. Предложение от административния ръководител на Софийска градска прокуратура за оптимизиране щатната численост на органа.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Специализирана прокуратура с 5 (пет) свободни длъжности „прокурор“, считано от датата на вземане на решението.

17.2. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 5 (пет) щатни длъжности „прокурор“ в Софийска градска прокуратура, считано от датата на вземане на решението.

*Мотиви: Във Висшия съдебен съвет, чрез Върховна касационна прокуратура, е постъпило предложение от административния ръководител – градски прокурор на Софийска градска прокуратура за оптимизиране щатната численост на органа. Предложението касае увеличаване щатната численост на прокуратурата с 8 (осем) длъжности „прокурор“, мотивирано със спецификата на водените преписки и досъдебни производства и данните за натовареност. След извършено проучване, съгласувано от главния прокурор, е изразено становище от Върховна касационна прокуратура, отдел 06 „Административен“, което е за частично уважаване на предложението на градския прокурор и разкриване на 5 (пет) длъжности „прокурор“ в Софийска градска прокуратура. Необходимите за обезпечаването длъжности се предлага да бъдат съкратени от Специализираната прокуратура, отличаваща се е с най-голям брой вакантни длъжности, представляващи 34,61 от утвърдения щат на органа.*

*С оглед постъпилото предложение за оптимизиране, Комисията по атестирането и конкурсите към Прокурорската колегия на Висшия съдебен съвет (Комисията) извърши подробен анализ на кадровото състояние на Софийска градска прокуратура, както и данните за обем дейност и натовареност на прокурорите спрямо средната за страната, за да прецени наличието на основание за увеличаване щатната численост на органа.*

*Съгласно актуалното щатно разписание на Софийска градска прокуратура, в органа са налице 177 (сто седемдесет и седем) щатни длъжности за магистрати, разпределени както следва:*

* *1 (една) заета длъжност „административен ръководител-градски прокурор;*
* *5 (пет) длъжности „заместник на административния ръководител-заместник-градски прокурор“, от които 2 (две) са свободни;*
* *99 (деветдесет и девет) длъжности „прокурор“. Незаетите щатни длъжности "прокурор" в СГП са 15 (петнадесет). Осем от тях предстои да се усвоят от назначените, с решение на Прокурорската колегия на Висшия съдебен съвет (Колегията) по протокол № 37/03.11.2021г. магистрати по обявения, с решение на Колегията по протокол № 27/11.09.2019г., конкурс за повишаване в длъжност. Останалите 7 (седем) длъжности "прокурор" са освободени в срока на приложението на разпоредбата на чл. 193, ал. 6 от ЗСВ по този конкурс.*
* *63 (шестдесет и три) длъжности „следовател“, от които едната е завеждащ Окръжния следствен отдел на прокуратурата. Свободните длъжности „следовател“ са 5 (пет).*
* *9 (девет) длъжности „младши следовател“, 2 (две) от които са свободни, обявени през 2020 г и 2021 г. на конкурси.*

*Анализирани са данните за три годишен период, касаещи натовареността на прокуратурата по щат, действителна натовареност и средно дневната натовареност на един прокурор. Отчетените стойности са с показатели значително надвишаващи средната за страната, както и устойчива тенденция за тяхното увеличаване. За осигуряване на натоварване около средната за страната и за ефективно изпълнение на вменената с НПК обща и специална компетентност, потвърждавайки становището на ВКП, Комисията счита, че това може да бъде постигнато чрез разкриването на 5 (пет), вместо предложените 8 (осем) щатни длъжности „прокурор“ в Софийска градска прокуратура.*

*С оглед изложеното и след направения анализ на кадровото състояние на окръжно ниво е констатирано, че органът с най-много свободни длъжности „прокурор“ е Специализираната прокуратура. Прокуратурата се отличава с 25 (двадесет и пет) незаети длъжности „прокурор“, от които:*

*-9 (девет) предстои да се заемат от повишените, с решение на Колегията по протокол № 37/03.11.2021г., магистрати по обявения през 2019г. конкурс;*

*-12 (дванадесет) длъжности, попадат в обхвата на приложението на разпоредбата на чл. 193, ал. 6 от ЗСВ по този конкурс. От тях само 8 (осем) биха могли да се усвоят по този ред, тъй като това е и броя на следващите по реда на класирането кандидати, заявили желание за органа.*

*- 4 (четири) свободни длъжности „прокурор“, новоразкрити през 2020г.*

*При посоченото кадрово състояние, по брой реално работили прокурори в периода 2019 – първото полугодие на 2021г., среднодневната натовареност на прокурорите в СП е около и незначително над средната за страната, а именно: за 2019. – 1,3, при средна за страната - 1.19; за 2020 – 1,23, при 1,12 - средната за страната и за първото полугодие на 2021г. – 1,20, при средна за страната - 1,21. Още повече, натовареността по щат за първото полугодие на 2021 г. на прокурорите в органа е 405,9, която е по-ниска от средната за страната – 418,8. От прогнозната натовареност на органа, след евентуалното оптимизиране на прокурорския щат, Комисията констатира, че дори при съкращаване на 5 (пет) незаети щатни длъжности „прокурор", стойностите ще останат близки до средната за страната.*

*Въз основа на гореизложеното и за обезпечаване на високо натоварената Софийска градска прокуратура, Комисията предлага съкращаване на 5 (пет) свободни длъжности „прокурор“ в Специализирана прокуратура и пренасочването им в Софийска градска прокуратура.*

17.3. Съгласно чл. 30, ал. 2, т. 8 от ЗСВ изпраща решението на административния ръководител на Специализирана прокуратура, за съгласуване.

17.4. ВНАСЯ предложението в заседанието на Прокурорската колегия на Висшия съдебен съвет, насрочено на 10.11.2021 г., за разглеждане и произнасяне.

18. Предложение от административния ръководител на Районна прокуратура - Сливен за оптимизиране щатната численост на органа и назначаване на Пламен Митков Славов – прокурор в Районна прокуратура - Сливен на длъжност „заместник на административния ръководител - заместник-районен прокурор“ на Районна прокуратура – Сливен.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, трета щатна длъжност „заместник на административния ръководител - заместник-районен прокурор" на Районна прокуратура – Сливен, чрез трансформиране на 1 (една) свободна длъжност „прокурор“ от щата на Районна прокуратура – Сливен в 1 (една) щатна длъжност „заместник на административния ръководител – заместник-районен прокурор“ на органа, считано от датата на вземане на решението.

18.2. ПРЕДЛАГА НА ПРОКУРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Пламен Митков Славов – прокурор в Районна прокуратура - Сливен, на длъжност „заместник на административния ръководител - заместник-районен прокурор" на Районна прокуратура – Сливен, с ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

18.3. ВНАСЯ предложението в заседанието на Прокурорската колегия на Висшия съдебен съвет, насрочено на 10.11.2021 г., за разглеждане и произнасяне.

ПОЛУЧЕНА ЧАСТ IX НА ЕФ - БЕЗ ВЪЗРАЖЕНИЕ

19. Периодично атестиране на Мария Дамянова Дамянова - Великова - прокурор в Софийска районна прокуратура. *(вх.№ ВСС-6234/13.04.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Мария Дамянова Дамянова - Великова - прокурор в Софийска районна прокуратура.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Мария Дамянова Дамянова - Великова - прокурор в Софийска районна прокуратура.

19.3. ВНАСЯ предложението в заседание на Прокурорската колегия на ВСС, насрочено за 10.11.2021 г., за разглеждане и произнасяне.

20. Периодично атестиране на Румен Радков Арабаджиков - прокурор в Окръжна прокуратура - Стара Загора. *(вх.№ ВСС-9685/18.06.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Румен Радков Арабаджиков - прокурор в Окръжна прокуратура - Стара Загора.

20.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Румен Радков Арабаджиков - прокурор в Окръжна прокуратура - Стара Загора.

20.3. ВНАСЯ предложението в заседание на Прокурорската колегия на ВСС, насрочено за 10.11.2021 г., за разглеждане и произнасяне.

21. Извънредно атестиране на Ваня Тонева Христева - заместник на административния ръководител - заместник-апелативен прокурор на Апелативна прокуратура - Пловдив и и.ф. административен ръководител - окръжен прокурор на Окръжна прокуратура - Пловдив.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 2 от ЗСВ, извънредно атестиране на Ваня Тонева Христева - заместник на административния ръководител - заместник-апелативен прокурор на Апелативна прокуратура - Пловдив и и.ф. административен ръководител - окръжен прокурор на Окръжна прокуратура – Пловдив.

21.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Ваня Тонева Христева - заместник на административния ръководител - заместник-апелативен прокурор на Апелативна прокуратура - Пловдив и и.ф. административен ръководител - окръжен прокурор на Окръжна прокуратура – Пловдив.

21.3. ВНАСЯ предложението в заседание на Прокурорската колегия на ВСС, насрочено за 10.11.2021 г., за разглеждане и произнасяне.

22. Придобиване статут на несменяемост на Зорница Александрова Щърбева - прокурор в Районна прокуратура - Бургас. *(вх.№ ВСС-6756/14.05.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Зорница Александрова Щърбева - прокурор в Районна прокуратура – Бургас.

22.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Зорница Александрова Щърбева - прокурор в Районна прокуратура – Бургас.

22.3. ПРЕДЛАГА НА ПРОКУРОРСКАТА КОЛЕГИЯ НА ВСС, Зорница Александрова Щърбева - прокурор в Районна прокуратура - Бургас, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

22.4. ВНАСЯ предложението в заседание на Прокурорската колегия на ВСС, насрочено за 10.11.2021 г., за разглеждане и произнасяне.

ЧЛЕН НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

СТЕФАН ПЕТРОВ